Hei! Olen Sid Roth.
Tervetuloa maailmaani, joka on luonnollisesti yliluonnollinen.
Vieraani kirjoja on myyty miljoonittain maailmanlaajuisesti.
Nyt hän paljastaa kaikista vahvimmat pahuuden linnakkeet, -
jotka yrittävät tuhota Amerikan.
Suurin hengellinen linnake ei ole se, mitä luulet.
Sid Roth on tutkinut yli 40 vuotta yliluonnollisuuden outoa maailmaa.
Liity Sidin seuraan Yliluonnollista-ohjelmaan.
Kerroin juuri vieraalleni, että Pyhä Henki on täällä.
Hän on täällä voimallisesti.
Vieraani Rick Joyner on menestyskirjojen kirjoittaja.
Hänet tunnetaan hyvin tarkoista unista, näyistä ja ilmestyksistä -
jo yli 50 vuoden ajalta.
Kirjassaan "Pahuuden voittaminen viimeisinä päivinä" -
Rick kertoo 30 vuotta sitten saamastaan näystä, -
joka toteutuu räjähtävän tarkasti juuri tällä hetkellä.
Kerro pahuuden linnakkeesta, joka on rasismi.
Matteuksen 24. luvussa -
opetuslapset esittivät Jeesukselle itse asiassa kolme kysymystä:
"Milloin se tapahtuu?" Se tarkoitti Jerusalemin pyhäkön tuhoa.
Sitten he kysyivät Jeesuksen läsnäolosta ja aikakauden lopusta.
Paruusia käännetään usein tulemiseksi, -
mutta kirjaimellisesti se tarkoittaa Herran läsnäoloa.
Jeesus vastasi kaikkiin kysymyksiin.
Ajassamme toteutuu erityisesti sana kansasta kansaa vastaan.
Sana 'kansa' tulee kreikan sanasta ethnos, joka tarkoittaa etnisyyttä.
Jeesus ei puhunut sodista maiden, vaan etnisten ryhmien välillä.
Se olisi merkki aikakauden lopusta, ja näemme sen toteutuvan juuri nyt.
Se on noussut nyt huippuunsa, vaikka sitä on ollut ennenkin -
jo syntiinlankeemuksesta ja hyvän ja pahan tiedon puusta asti.
Näytti siltä, että näillä alueilla oli jo tapahtunut edistystä, -
kunnes äkkiä se olikin mennyttä -
ja ongelmat vain pahenevat pelottaviin äärimmäisyyksiin asti.
Herra tulee nostamaan lippunsa sitä vastaan.
Vihollisen hyökätessä tulvan lailla Jumalalla on keinot sitä vastaan.
Jumala kutsuu siihen kansaansa.
Seurakunta on kaikkien etnisten ryhmien rukoushuone [Mark. 11:17].
Meillä on valtava mahdollisuus voittaa tämä pahuus.
Meidän on ymmärrettävä, -
että rasismi rakentuu langenneen ihmisen pahimpien piirteiden varaan.
Ne ovat ylpeys ja pelko.
Ihmisistä tulee rasisteja, koska he kokevat ylpeyttä rodustaan.
Ahdasmielisyyttä esiintyy monessa muodossa, myös hengellisessä.
Itseään voi pitää muita parempana, koska kuuluu tiettyyn ryhmään.
"Jumala on ylpeitä vastaan, mutta nöyrille hän antaa armon".
Jos paholainen saa tehtyä meistä ylpeitä millä alueella tahansa, -
se tietää, että joudumme Jumalan käsiteltäväksi ja vastustamaksi.
Toinen äärimmäinen pahuus on pelko.
Silloin meistä tulee rasisteja, -
koska pelkäämme ihmisiä, jotka ovat erilaisia kuin me.
Olemme niin epävarmoja, -
että reagoimme, jos joku ei ajattele täsmälleen samalla tavalla kuin me.
Nykyään esiintyy valtavasti sitä, että ei suvaita erilaisuutta, -
vaikka Luojamme teki jokaisesta lumihiutaleestakin erilaisen.
Kaikki ihmiset ovat erilaisia. Jumala rakastaa oikeanlaista moninaisuutta.
Jokainen on luotu ainutlaatuiseksi.
Jos todella pysymme Luojassamme, -
emme koe oloamme uhatuksi, kun tapaamme erilaisen ihmisen, -
vaan opimme mielellämme uutta.
Kerro pahuuden linnakkeesta, joka on noituus.
Noituus mainitaan Gal. 5:ssä yhtenä lihan tekona.
Noituus mielletään usein mustana magiana, ja sitä se myös on.
Se ei kuitenkaan ole yleisin muoto.
Noituus on sitä, että Pyhän Hengen sijaan turvaudutaan muihin henkiin -
ja yritetään hallita muita ihmisiä.
Hypetyskin on minusta noituutta.
Pyhällä Hengellä on siihen liikaa itsekunnioitusta.
Hän ei tarvitse yletöntä kehuskelua, manipulointia tai tiukkaa hallintaa.
Hän ei tehnyt niin paratiisissakaan.
Hän kielsi syömästä puusta, mutta antoi ihmisille vapauden valita.
Meidän on alettava tunnustaa, -
miten paljon noituus vaikuttaa jopa seurakunnan parissa.
Selkein Raamatun esimerkki on kuningas Saul.
Kun hän näki vihollisen kerääntyvän ja kansan hajaantuvan, -
hän antoi paineelle periksi ja uhrasi polttouhrin.
Hänellä ei ollut siihen oikeutta. Samuel oli käskenyt odottaa.
Saul kuitenkin pelkäsi vihollista ja kansaa enemmän kuin Jumalaa.
Tätä kautta noituus pääsee sisään:
kun rohkeutemme tulee ihmisten reaktioista, eikä Jumalalta.
Ihmiset ovat ailahtelevaisia.
Sama joukko, joka siunasi Jeesusta, vaati pian ristiinnaulitsemista.
Sitä säntäilee sinne sun tänne, -
jos ihmispelko ohjaa elämää Jumalan pelon sijaan.
On ratkaisevan tärkeää ymmärtää se ja juurtua siihen.
Näemme tämän hengen vastakohdan kuningas Daavidissa.
Daavidin oma perhe ja hänen uskollisten seuraajiensa perheet -
oli siepattu sen ajan terroristien eli amalekilaisten toimesta.
Tilanne paheni vielä entisestään, -
kun Daavidin omat miehet halusivat kivittää hänet perheidensä takia.
Siinä paineessa olisi helposti voinut hätiköidä, -
mutta Daavid ei antanut paineille periksi.
Hän rohkaisi mielensä Herrassa, Jumalassaan [1. Sam. 30:6].
Hän kysyi Herralta, mitä tehdä. Häntä oltiin kivittämässä, -
mutta siinäkin tilanteessa Jumalan mielipide oli tärkeämpi.
Arvovaltaisessa asemassa olevia koetellaan kaikkia tällä tavalla.
Saul antoi periksi, ja päätyi viimeisenä iltanaan noidan taloon.
Noituus on väärennettyä hengellistä auktoriteettia.
Kerro pahuuden linnakkeesta, joka on uskonnollisuuden henki.
Kutsun noituutta, poliittista henkeä ja uskonnollisuuden henkeä -
saatanan kolmisäiseksi langaksi, koska ne toimivat yleensä yhdessä.
Uskonnollisuuden henki on pohjimmiltaan paholaisen yritys -
saada meidät perustamaan suhteemme Jumalaan -
omiin uskonnollisiin suorituksiimme Jeesuksen ristintyön sijasta.
Emme etsi Herraa tai palvele Häntä, jotta Hän hyväksyisi meidät, -
saimme hyväksynnän jo ristin kautta.
Palvelemme Häntä siitä käsin, että meidät on jo hyväksytty.
Haluamme tehdä Hänelle mieluisia tekoja, koska rakastamme Häntä, -
emme saadaksemme hyväksynnän, koska se on meille jo hankittu.
Uskonnollisuuden henki -
vaikuttaa juuri nyt seurakunnassa enemmän kuin Pyhä Henki.
Sanot, että rasismi on merkki viimeisistä päivistä. Miksi?
Koska Jeesus sanoi niin, Matt. 24: "kansa nousee kansaa vastaan".
Hän puhui etnisistä konflikteista.
Ihmisiin on kylvetty siemeniä.
Aikakauden lopuksi tulee elonkorjuu.
Kaikki siemenet korjataan, hyvät ja pahat, nisu ja luste, -
niiden kasvettua täyteen mittaansa.
Siksi astumme pian äärimmäiseen taisteluun valon ja pimeyden välillä.
Miten rasismin henki parhaiten voitetaan?
Aloitetaan vaikka nöyryydellä.
Ei ole mitään arvokkaampaa kuin Jumalan armo.
Mikä voisi olla arvokkaampaa? Jumala antaa nöyrille armon.
Miten elämämme muuttuisikaan, jos pyrkisimme joka päivä nöyryyteen, -
emmekä yrittäisi näyttää paremmilta ja korottaa itseämme?
Siten Jumala voisi korottaa meidät. - Se on niin ihmisluonnon vastaista!
Pyhä Henki todella on langenneen ihmisluonnon vastainen.
Meillä on tarkoitus olla eri henki, kuin mikä maailmassa on.
Jeesus sanoi, että jokainen, joka itsensä ylentää, alennetaan.
Ei vain jotkut, vaan jokainen.
Sitten Hän sanoi, että joka itsensä alentaa, se ylennetään.
On todella ylimielistä yrittää alentaa muita ihmisiä.
Jeesus sanoo monta kertaa, että alentakaa itsenne.
Missään ei sanota, että alenna pastorisi tai naapurisi.
Jos arvostelemme seurakuntaa, arvostelemme Jumalan työtä.
Arvostelemme silloin Jumalaa.
Se on eri asia kuin seurakunnan tai uskovien ongelmien käsittely.
Jos meillä on Hänen Henkensä, -
teemme sen silloin pelastaaksemme ihmisen, emme tuomitaksemme.
Silloin ymmärrämme myös, -
että ainoastaan Jumalan armosta emme ole langenneet samaan.
Ilman armoa olisin samanlainen.
Armon suhteen ei saa tulla ylimieliseksi. Silloin sen menettää.
Otamme kaikki nämä hienot asiat, jotka Jumala on meille antanut, -
ja turmelemme ne.
Alamme nähdä ne omina ansioina, vaikka kaikki on Pojan ansiota.
Kaikessa on kyse Hänestä.
Rick kertoo, mikä on merkittävin rasismiin perustuva muuri, -
joka horjuttaa maata uskovien alla. Sen voittaminen on todella tärkeää.
Moni yllättyy perinpohjin kuullessaan, mistä on kyse.
Yliluonnollista-ohjelma jatkuu hetken kuluttua.
Rukous on keskeinen avain Jumalan lupauksiin ja siunauksiin.
Rukoileminen päivittäin rukouskielellä on tärkeää etenkin nykyisessä ajassa.
Sid Roth esittelee uuden GodTalk-rukoussovelluksen.
Sovelluksessa voit asettaa rukousmuistutuksia.
Osoita vastuullisuutesi jakamalla rukousaikasi muille.
Kerro rukouspyyntösi globaalille rukousyhteisöllemme.
Katso opetus Pyhän Hengen kasteen saamisesta -
ja Jumalan antamalla kielellä rukoilemisesta päivittäin.
Hyödynnä ohjelma-arkistoamme ja ISN-verkostoa -
ja rakenna uskoa Jumalan mahdollisuuksiin.
Sovellus on ilmainen ja saatavana iOS- ja Android-käyttöjärjestelmille.
Etsi "Sid Roth's GodTalk" laitteesi sovelluskaupasta.
Monet katsojat ovat kokeneet ihmeitä katsottuaan ohjelmaa.
Olin kaukana Herrasta yli 20 vuotta.
Kerran tunsin nykäisyä sydämessäni YouTubessa.
Huomasin videon otsikon:
"Kuolin ja menin taivaaseen. Jeesus sanoi minulle näin."
Oletin videon olevan hölynpölyä, mutta olin naurun tarpeessa.
Katsoin jakson ja sitten toisen.
Katsoin ohjelmia lopulta monta tuntia, ja se tuntui 5 minuutilta.
Sid puhui terveestä Jumalan pelosta. Puhe Jumalan tuomiosta pelästytti.
Jumala johdatti ohjelmanne pariin.
Suurkiitos siitä, että ohjelmanne on katsottavissa YouTubessa.
Se pelasti elämäni ja sieluni.
Jos ohjelma on koskettanut sinua, jaa todistuksesi tässä osoitteessa.
Yliluonnollista-ohjelma jatkuu.
Mikä on se merkittävin rotuun liittyvä muuri, -
joka meidän on voitettava?
Juutalaisten ja pakanoiden välinen muuri. - Olipahan yllätys!
Rasismi itse asiassa antaa voimaa kuoleman hengelle.
Rasismi kaikissa eri muodoissaan on aiheuttanut eniten kuolemaa.
Useimmat sodat perustuvat rasismiin.
Kansakunnat sotivat, kun etniset ryhmät käyvät toisiaan vastaan.
Erot uskonnoissa lietsovat sotia.
Mutta kun juutalainen ja pakana oksastetaan yhteen -
Room. 9 - 11:n mukaisesti yhdeksi uudeksi ihmiseksi, -
se on elämä kuolleista ja voitto kuoleman hengestä.
Herra on sallinut sen muurin omia tarkoitusperiään varten.
Se on voitettava. Seurakunta ei voi ymmärtää täyttä tarkoitustaan, -
ellei se ymmärrä luonnollisen Israelin täyttä tarkoitusta.
Sama pätee myös toisinpäin. Välillämme on vielä suuri kuilu.
Meidän on ymmärrettävä, että täydennämme toisemme.
Sen kautta tulee esiin "yksi uusi ihminen", -
eli uudeksi luotu ihminen, jollaiseksi Jumala meidät tarkoitti.
Silloin kaikki rotumuurit on perustavanlaatuisesti voitettu.
Sanot, -
että on pakanaseurakunnan velvollisuus tavoittaa juutalaiset.
Totta kai. Mietitään vaikka sitä, -
kun Pietari lähetettiin juutalaisten ja Paavali pakanoiden luo.
Menikö se Jumalalta väärin päin?
Minä olisin valinnut juutalaisille rabbien kouluttaman Paavalin.
Mutta Jumala valitsi kalastajan! - Jonkun, jota ei kunnioitettaisi.
Paavalia olisi kunnioitettu, -
mutta hänet lähetettiin pakanoiden luo, jotka vihasivat fariseuksia.
Mutta Jumala pakotti molemmat turvautumaan Pyhään Henkeen, -
jotta he täyttäisivät kutsunsa.
Juutalaiset eivät tulisi Jeesuksen luo siksi, että pitivät Pietarista.
He tulisivat, jos näkisivät hänessä jotakin häntä itseään suurempaa.
Ja Paavalin ruumiillinen tila puolestaan kiusasi galatalaisia.
He ottivat hänet siitä huolimatta vastaan kuin Jumalan enkelin.
Paavali ymmärsi lihansa kiusaavan ihmisiä, jotka hän tahtoi saavuttaa.
Hän tarvitsi Pyhää Henkeä ja Jumalan armoa.
Tulemme näkemään jotakin sellaista.
Olen käynyt monessa messiaanisessa seurakunnassa.
Kun kysyn, kuinka moni pelastui toisen juutalaisen kautta, -
heitä ei ole juuri ollenkaan. - Moni ei-juutalainen ajattelee, -
että juutalaisten tavoittaminen on juutalaisten uskovien tehtävä.
Onhan se loogista, mutta Jumala tekee pakanoista nykyajan Pietarin.
Juuri näin. Ja juutalaiset tavoittavat paremmin pakanat!
Raamatun kirjoittivat juutalaiset.
Uskollamme on juutalainen perusta.
He ovat ne luonnolliset oksat. Me olemme oksastettuja villioksia.
Puheessasi on valtavasti ilmestystä.
Kirjassaan "Pahuuden voittaminen viimeisinä päivinä" -
Rick opettaa tunnistamaan ja voittamaan kaikki suuret linnakkeet.
Miksi tämä viesti on niin tärkeää saada nopeasti liikkeelle?
Päivät käyvät vähiin. Tämä aikakausi on todella loppumassa.
Ei ole parempaa aikaa olla elossa.
Saamme nähdä Jumalan suuria tekoja.
Nämä asiat alkavat toteutua.
Elonkorjuun aika koittaa. Koko maailman elo leikataan.
Ilmestyskirja kertoo siitä, ja saamme olla näkemässä sen.
Opetat jakeista Jes. 60:1 - 2. Kerro meille siitä.
Siinä sanotaan: "Nouse, ole kirkas, sillä sinun valkeutesi tulee, ja -
Herran kunnia koittaa [...] ylitsesi. Sillä katso, pimeys peittää maan -
ja synkeys kansat, [Tämähän kuvaa täsmälleen tätä aikaa!] -
mutta sinun ylitsesi koittaa Herra, [...] ylläsi näkyy hänen kunniansa."
Eli synkimmän pimeyden aikana Jumalan kirkkaus tulee näkyväksi.
Sitten Jes. 60:3: Kansat vaeltavat "koitteesi kirkkautta kohti".
Kirkkaus voittaa. - Siinä kuvataan elonkorjuuta.
Siitä puheen ollen: Tiedätkö Jumalan vai tunnetko Hänet?
Onko sinulla uskonto vai suhde ja omaa kokemusta Jumalasta?
Saat sen suoraan Jeesuksen kautta, joka kuoli ja heräsi kuolleista.
Hän haluaa kanssasi oikean suhteen.
Sano tämä rukous ääneen ja usko se parhaasi mukaan.
Rakas Jumala, anna minulle syntini anteeksi.
Uskon, että Sinun veresi on pessyt pois kaikki syntini.
Ja nyt kun olen puhdas, Jeesus, tule asumaan sisälleni.
Teen Sinusta Herrani ja Vapahtajani.
Rick, rukoile elonkorjuun puolesta.
Herra, maksoit pelastumisestamme niin valtavan hinnan.
Sillä niin Sinä rakastit maailmaa, -
ei vain ihmisiä, vaan maailmaa.
Annoit ihmiselle hallintavallan ja vastuun maailmasta.
Herra, pyydän nyt, -
että se suuri kirkkaus, josta Jesaja puhuu Jes. 60:ssä, -
Sinun kirkkautesi, ilmestyisi kansasi ylle.
Tulemme kokemaan pimeyttä, jollaista ei ole ennen koettu.
Herra, nosta lippusi ja valosi, -
joka saa pimeydestä voiton, niin kuin Jesajasta näemme, -
kun kansat vaeltavat koitteesi kirkkautta kohti.
Pyydän, että ihminen sellaisena, kuin Sinä loit hänet olemaan, -
saisi tulla nyt näkyväksi niin, -
että jokainen mies, nainen ja lapsi sanoisi uuden luomuksesi nähdessään:
"Tuollaiseksi minut on kutsuttu. Tuollainen minä olen."
Vedä heitä lähemmäs itseäsi.
Vain Sinussa meistä voi tulla sellaisia, joiksi meidät on luotu.
Jeesuksen nimessä, aamen.
Elämä voi tuntua soljuvan ohi tasapaksussa arkirutiinissa.
Heräät, käyt suihkussa, pukeudut.
Huolehdit muiden hyvinvoinnista.
Menet töihin. Painat töitä kahdeksan tuntia.
Ehkä yhdeksän. Ehkä kymmenen.
Palaat kotiin, teet ruokaa, katsot televisiota ja menet nukkumaan.
Sama ennalta-arvattava kehä -
pyörii päivästä, kuukaudesta ja vuodesta toiseen.
Mietit, eikö elämässä ole muuta.
Totuus on, että muutos on mahdollinen.
Elämälläsi on suurempi tarkoitus, johon vain sinä pystyt.
Sinulle on jo ennen syntymääsi laadittu suunnitelma ja kartta.
Sinulle on luotu polku, jonka vain sinä kykenet kulkemaan.
Päivä päivältä, tunti tunnilta.
Jos valitset lähteä polulle, elämäsi tarkoitus avautuu.
Kutsu on jo esitetty. Otatko selville, mitä elämällä on tarjota?
Haluatko tietää, mitä varten sinut on luotu? Kaipaatko jotain enemmän?
Onko sinulla tarkoituksen löytämisen nälkä?
Tahdomme antaa sinulle kirjan osoittamaan tietä.
Lataa ilmaiseksi kirja "They Thought for Themselves" -
ruudulla näkyvästä osoitteesta.
Oletko taistellut sairautta vastaan saamatta voittoa ja vailla toivoa?
Vieraani olivat samassa tilanteessa, kunnes Herra antoi ihmeparantumisen.
Nyt he kertovat, mitä Jumala heille näytti, jotta sinäkin voit parantua.
Tässä osoitteessa näet jaksoja, jotka koskevat parantumista.
Katso jo tänään. Se on ilmaista. Älä jää vaille omaa ihmettäsi.
Suomennos: Katri Filppu